CELEX: 62021TN0127
Language: sk
Date: 2021-02-26 00:00:00
Title: Vec T-127/21: Žaloba podaná 26. februára 2021 – Swissgrid/Komisia

17.5.2021   
            
            
               SK
            
            
               Úradný vestník Európskej únie
            
            
               C 189/18
            
         
      Žaloba podaná 26. februára 2021 – Swissgrid/Komisia
      (Vec T-127/21)
      (2021/C 189/20)
      Jazyk konania: angličtina
      
         Účastníci konania
      
      
         Žalobkyňa: Swissgrid AG (Aarau, Švajčiarsko) (v zastúpení: P. De Baere, P. L’Ecluse, K. T’Syen a V. Lefever, lawyers)
      
         Žalovaná: Európska komisia
      
         Návrhy
      
      Žalobkyňa navrhuje, aby Všeobecný súd:
      
                  —
               
               
                  zrušil napadnuté rozhodnutie,
               
            
                  —
               
               
                  uložil žalovanej povinnosť nahradiť trovy konania.
               
            
         Dôvody a hlavné tvrdenia
      
      Žalobkyňa sa svojou žalobou domáha zrušenia rozhodnutia Komisie obsiahnutého v jej liste zo 17. decembra 2020, ktorým Komisia oznamuje prevádzkovateľom prenosových sústav (PPS), že žalobkyňa nie je spôsobilá zúčastňovať sa na európskych platformách na výmenu štandardizovaných produktov regulačnej energie vrátane Transeurópskej burzy náhradných rezerv (ďalej len „TERRE“), a ktorým sa jednotlivým TERRE PPS nariaďuje vylúčiť žalobkyňu z platformy TERRE najneskôr od 1. marca 2020. Na podporu svojej žaloby žalobkyňa uvádza štyri žalobné dôvody.
      
                  1.
               
               
                  Prvý žalobný dôvod je založený na tom, že napadnuté rozhodnutie nesprávne uplatnilo článok 1 ods. 6 nariadenia Komisie (EÚ) 2017/2195 z 23. novembra 2017 (1).
                  
                              —
                           
                           
                              Napadnuté rozhodnutie je v rozpore s článkom 1 ods. 6 nariadenia 2017/2195, keďže v ňom sa uvádza, že na to, aby sa žalobkyňa mohla zúčastniť na európskych platformách na výmenu štandardizovaných produktov regulačnej energie, musí byť jej účasť „nevyhnutná“ na odstránenie nedostatkov v bezpečnosti prevádzky sústavy vyplývajúcich z neplánovaných fyzických tokov energie, zatiaľ čo relevantným kritériom je to, či by vylúčenie Švajčiarska „mohlo viesť k neplánovaným fyzickým tokom energie cez Švajčiarsko, ktoré by ohrozovali bezpečnosť prevádzky sústavy v regióne“.
                           
                        
                              —
                           
                           
                              Napadnuté rozhodnutie je v rozpore s článkom 1 ods. 6 nariadenia (EÚ) 2017/2195, keďže alternatívne podmienky článku 1 ods. 6 nariadenia (EÚ) 2017/2195 vykladá ako kumulatívne.
                           
                        
            
                  2.
               
               
                  Druhý žalobný dôvod je založený na tom, že napadnuté rozhodnutie nesprávne uplatnilo článok 1 ods. 7 nariadenia (EÚ) 2017/2195.
                  
                              —
                           
                           
                              Napadnuté rozhodnutie je v rozpore s článkom 1 ods. 7 nariadenia (EÚ) 2017/2195, keďže vykladá článok 1 ods. 7 druhú vetu nariadenia (EÚ) 2017/2195 tak, že vyžaduje uzavretie medzivládnej dohody o spolupráci v oblasti elektrickej energie s EÚ v zmysle prvej alternatívnej podmienky článku 1 ods. 6 nariadenia (EÚ) 2017/2195,
                           
                        
                              —
                           
                           
                              Napadnuté rozhodnutie je v rozpore s článkom 1 ods. 7 nariadenia (EÚ) 2017/2195, keďže nie je riadne založené na stanoviskách ACER a všetkých prevádzkovateľov prenosových sústav (PPS).
                           
                        
            
                  3.
               
               
                  Tretí žalobný dôvod je založený na tom, že napadnuté rozhodnutie porušuje článok 41 ods. 2 písm. a) Charty základných práv Európskej únie a právo žalobkyne účinne sa brániť v konaní, keďže Európska komisia sa nezaoberala a nevyrovnala s argumentmi, ktoré žalobkyňa uviedla vo svojich listoch Európskej komisii z 29. septembra 2020 a 8. decembra 2020.
               
            
                  4.
               
               
                  Štvrtý žalobný dôvod je založený na tom, že napadnuté rozhodnutie porušuje článok 41 ods. 2 písm. c) Charty základných práv Európskej únie a článok 296 ZFEÚ keďže i) neobsahuje dostatočné odôvodnenie rozhodnutia Európskej komisie nezohľadniť a) argumenty, ktoré žalobkyňa uviedla vo svojich listoch Európskej komisii z 29. septembra 2020 a 8. decembra 2020, b) stanovisko všetkých PPS a c) stanovisko ACER, a ii) obsahuje rozporné a nedostatočné odôvodnenie.
               
            
         (1)  Nariadenie Komisie (EÚ) 2017/2195 z 23. novembra 2017, ktorým sa stanovuje usmernenie o zabezpečovaní rovnováhy v elektrizačnej sústave (Ú. v. EÚ L 312, 28.11.2017, s. 6).